CELEX: E2004G0004
Language: et
Date: 2004-06-03 00:00:00
Title: EFTA riikide alalise komitee otsus nr 4/2004/SC,  3. juuni 2004 , millega asutatakse finantsmehhanismi komitee

23.2.2006   
            
            
               ET
            
            
               Euroopa Liidu Teataja
            
            
               L 52/54
            
         EFTA RIIKIDE ALALISE KOMITEE OTSUS
   
   nr 4/2004/SC,
   3. juuni 2004,
   millega asutatakse finantsmehhanismi komitee
   EFTA RIIKIDE ALALINE KOMITEE,
   võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga (edaspidi “EMP leping”),
   võttes arvesse Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi Euroopa Majanduspiirkonnas osalemist käsitlevat lepingut (edaspidi “EMP laienemisleping”),
   võttes arvesse EMP laienemislepinguga EMP lepingusse lisatud EMP finantsmehhanismi käsitlevat protokolli 38a,
   võttes arvesse Norra Kuningriigi ja Euroopa Ühenduse vahelist lepingut Norra finantsmehhanismi kohta aastateks 2004–2009,
   võttes arvesse EFTA riikide alalise komitee 4. detsembri 2003. aasta otsust nr 4/2003/SC EMP finantsmehhanismi ajutise komitee loomise kohta,
   võttes arvesse EFTA riikide alalise komitee 5. veebruari 2004. aasta otsust nr 1/2004/SC EMP finantsmehhanismi ameti loomise kohta ja Norra finantsmehhanismi,
   ON VASTU VÕTNUD JÄRGMISE OTSUSE:
   Artikkel 1
   Finantsmehhanismi komitee (edaspidi “komitee”) asutatakse ja see asendab EMP finantsmehhanismi ajutise komitee niipea, kui kõik EMP EFTA riigid on oma liikmed ametisse määranud. Komitee haldab EMP finantsmehhanismi.
   Artikkel 2
   Komitee võtab vastu eeskirjad ja menetlused EMP finantsmehhanismi rakendamiseks ja esitab need alalisele komiteele heakskiidu saamiseks, samuti võtab vastu kõik vajalikud otsused mehhanismi asjakohaseks toimimiseks.
   Artikkel 3
   EMP finantsmehhanismi amet ja Norra finantsmehhanism on EMP finantsmehhanismi komitee sekretariaadiks.
   Artikkel 4
   Kõik EFTA riigid on EMP lepinguosalistena komitees esindatud ja neil on üks hääl.
   Artikkel 5
   1.   Komitee otsused võetakse vastu ühehäälselt. Otsused loetakse ühehäälselt vastuvõetuks, kui ükski liige ei hääleta vastu.
   2.   Siiski loetakse otsused toetuse andmisest keeldumiseks vastuvõetuks, kui vähemalt üks liige hääletab vastu.
   3.   Teised küsimused, milles komiteel puudub ühehäälne nõusolek, võidakse suunata EFTA riikide alalisele komiteele.
   Artikkel 6
   1.   Kulude jagamise põhimõttel, mis kehtestati alalise komitee otsusega, arvestab finantsmehhanismi komitee kohustuse perioodi (2004–2009) iga eelarveaasta alguses välja iga aastase osamakse suuruse, mille iga EMP EFTA riik peab tegema kulukohustuste assigneeringuteks EMP finantsmehhanismile.
   2.   Üleskutsed algmakseteks ja järgnevateks vahendite kandmiseks väljastab EMP finantsmehhanismile ja Norra finantsmehhanismile ameti direktor.
   Artikkel 7
   Komitee annab EFTA riikide alalisele komiteele korrapäraselt aru oma tegevuse ja EMP finantsmehhanismi toimimise kohta. Komitee esitab alalisele komiteele iga-aastase aruande.
   Artikkel 8
   Komitee võtab vastu oma töökorra.
   Artikkel 9
   Käesolev otsus kehtib, kuni kõik EMP finantsmehhanismi kohustused on täidetud.
   Artikkel 10
   Käesolev otsus jõustub viivitamatult.
   Artikkel 11
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 3. juuni 2004
      
         
            Alalise komitee nimel
         
         
            esimees
         
         Tema Kõrgus prints Nikolaus von LIECHTENSTEIN
         
         
            peasekretär
         
         William ROSSIER